**Træning i udlandet SPW**

SPW: Er det muligt at træne i udlandet på en national licens? (500 cc & 80 cc)  
  
Ja, med minimum et gyldigt nationalt licens og med en tilladelse fra SK i hånden.  
  
En række af vores klubber inviteres, specielt om foråret, til at deltage i træningssamlinger,  i udlandet. For at deltage i disse, så kræves der tilladelse hos Sportskommissionen. [Ansøgningen](http://www.dmusport.dk/images/stories/dmu_speedway/downloads/blanketter/Spw-ansogning-om-starttilladelser.doc) skal sendes til DMUs sekretariat.   
  
For at blive behandlet, skal ansøgningen være vedlagt en invitiation fra arrangøren.   
  
Ansøgningen skal være forsynet med kørernes licensnumre og klubnavne. Ansøgningen skal desuden være underskrevet af kørernes klubformand og holdlederen på turen.  
  
En tilladelse koster kr. 150,- og der er en ekspeditionstid på to uger.